ΚΑΝΟΝΙΣΜΟΣ (ΕΚ) αριθ. 437/95 ΤΗΣ ΕΠΙΤΡΟΠΗΣ της 28ης Φεβρουαρίου 1995 για τον καθορισμό των λεπτομερειών εφαρμογής όσον αφορά τη χορήγηση ειδικής επιστροφής κατά την εξαγωγή προς ορισμένες τρίτες χώρες στον τομέα του κρέατος πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του κρέατος πουλερικών (1), όπως τροποποιήθηκε τελευταία από πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 3 και άρθρο 15,

τον κανονισμό (ΕΟΚ) αριθ. 2779/75 του Συμβουλίου της 29ης Οκτωβρίου 1975 περί θεσπίσεως στον τομέα του κρέατος πουλερικών των γενικών κανόνων για τη χορήγηση επιστροφών κατά την εξαγωγή και των κριτηρίων για τον καθορισμό του ύψους αυτών (2), και ιδίως το άρθρο 7 παράγραφος 3,

Εκτιμώντας:

ότι πρέπει να διευκολυνθεί η αγορά ορισμένων ποσοτήτων προϊόντων πουλερικών στην Κοινότητα από τη Ρωσία, το Αζερμπαϊτζάν, την Αρμενία, τη Γεωργία, το Τατζικιστάν, το Ουζμπεκιστάν, την Αλβανία, την Αγκόλα και το Ιράν- ότι, γι' αυτό, πρέπει να προβλεφθεί η χορήγηση ειδικής επιστροφής για τους περιορισμούς αυτούς εφόσον τηρούνται ορισμένες προϋποθέσεις-

ότι, πρέπει να προβλεφθεί ο εκ των προτέρων καθορισμός των επιστροφών για τη διενέργεια του ελέγχου και, κατά παρέκκλιση από το άρθρο 1 του κανονισμού (ΕΟΚ) αριθ. 3652/81 της Επιτροπής της 18ης Δεκεμβρίου 1981 περί ειδικών λεπτομερειών εφαρμογής του καθεστώτος των πιστοποιητικών προκαθορισμού στον τομέα του κρέατος πουλερικών (3), όπως τροποποιήθηκε τελευταία από τον κανονισμό (ΕΚ) αριθ. 1617/94 (4), να αυξηθεί το ποσό της εγγύησης και η πρόσβαση των εμπορευόμενων σ' αυτό το μέτρο πρέπει να υπόκειται σε ειδικούς όρους ώστε να αποφευχθεί η κερδοσκοπία- ότι πρέπει να καθοριστεί προθεσμία για την κατάθεση των αιτήσεων προκαθορισμού της επιστροφής, με σκοπό την επιτάχυνση της εκτέλεσης των εργασιών-

ότι πρέπει να προβλεφθούν τα αναγκαία μέτρα για να εξασφαλιστεί η τήρηση της συνολικής ποσότητας των 40 000 τόνων, λόγω δημοσιονομικών προβλημάτων, και να καθοριστούν οι λεπτομέρειες σχετικά με την υποβολή αιτήσεων προκαθορισμού και τη χορήγηση των πιστοποιητικών-

ότι προς το συμφέρον των εμπορευομένων, πρέπει να προβλεφθεί η δυνατότητα απόσυρσης της αίτησης πιστοποιητικού μετά τον καθορισμό του συντελεστή μείωσης-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τα προϊόντα που υπάγονται στους κωδικούς 0207 21 10 900 και 0207 21 90 190, χορηγείται ειδική επιστροφή εφόσον τηρούνται οι ακόλουθες προϋποθέσεις:

α) τα προϊόντα πρέπει να εξάγονται για να διατεθούν στην κατανάλωση στη Ρωσία, το Αζερμπαϊτζάν, την Αρμενία, τη Γεωργία, το Τατζικιστάν, το Ουζμπεκιστάν, την Αλβανία, την Αγκόλα ή το Ιράν πριν από την 1η Ιουλίου 1995-

β) οι εξαγωγείς πρέπει να ζητήσουν τον προκαθορισμό της επιστροφής και κατά παρέκκλιση από το άρθρο 1 του κανονισμού (ΕΟΚ) αριθ. 3652/81 το ποσό της εγγύησης για τα πιστοποιητικά προκαθορισμού της επιστροφής ορίζεται σε 30 Ecu ανά 100 χιλιόγραμμα-

γ) οι αιτούντες πρέπει να αποδείξουν στις αρμόδιες αρχές του κράτους μέλους ότι έχουν εξαγάγει το 1994 τουλάχιστον 500 τόνους (βάρος προϊόντος), στην περίπτωση προϊόντων που υπάγονται στον κανονισμό (ΕΟΚ) αριθ. 2777/75-

δ) οι αιτήσεις πιστοποιητικών πρέπει να αφορούν τουλάχιστον 20 τόνους και κατ' ανώτατο όριο 10 000 τόνους-

ε) στη θέση 20 της αίτησης χορήγησης πιστοποιητικού και του πιστοποιητικού προκαθορισμού πρέπει να αναγράφεται μία από τις ακόλουθες ενδείξεις:

"Ρωσία, Αζερμπαϊτζάν, Αρμενία, Γεωργία, Τατζικιστάν, Ουζμπεκιστάν, Αλβανία, Αγκόλα, Ιράν"-

στ) το πιστοποιητικό πρέπει να καθιστά υποχρεωτική την εξαγωγή προς μία από τις χώρες που αναφέρονται στο στοιχείο α)-

ζ) στη θέση 22 του πιστοποιητικού προκαθορισμού πρέπει να αναγράφεται μία από τις ακόλουθες ενδείξεις:

- "Ειδική επιστροφή για τη Ρωσία, Αζερμπαϊτζάν, Αρμενία, Γεωργία, Τατζικιστάν, Ουζμπεκιστάν, Αλβανία, Αγκόλα, Ιράν, κανονισμός (ΕΚ) αριθ. 437/95"

- ". . . . . ."

2. Οι προϋποθέσεις που αναφέρονται στα στοιχεία α), β) και στ) της παραγράφου 1 συνιστούν τις πρωτογενείς απαιτήσεις κατά την έννοια του άρθρου 20 του κανονισμού (ΕΟΚ) αριθ. 2220/85 της Επιτροπής (5).

Άρθρο 2

1. Οι αιτήσεις πιστοποιητικών προκαθορισμού που αναφέρονται στο άρθρο 1 παράγραφος 1 στοιχείο β) πρέπει να υποβάλλονται στις αρμόδιες αρχές τη Δευτέρα και την Τρίτη κάθε εβδομάδας.

2. Κατά παρέκκλιση από το άρθρο 5 δεύτερη περίπτωση του κανονισμού (ΕΟΚ) αριθ. 3652/81 τα κράτη μέλη ανακοινώνουν στην Επιτροπή την Τετάρτη κάθε εβδομάδας τον κατάλογο των πιστοποιητικών προκαθορισμού επιστροφών που ζητήθηκαν κατά τη διάρκεια των δύο ημερών που αναγράφονται στην παράγραφο 1, αναφέροντας τον αριθμό του παρόντος κανονισμού.

Άρθρο 3

Στην περίπτωση που η συνολική ποσότητα για την οποία ζητήθηκαν τα πιστοποιητικά προκαθορισμού, φτάσει στους 40 000 τόνους, η Επιτροπή μπορεί να λάβει τα αναγκαία μέτρα για να εξασφαλίσει την τήρηση της προβλεπόμενης ποσότητας και ιδίως:

- να αποφασίσει τη διακοπή της χορήγησης πιστοποιητικών,

- να μην κάνει αποδεκτές τις αιτήσεις που υποβάλλονται μετά από μία ορισμένη ημερομηνία,

- να καθορίσει έαν ενιαίο ποσοστό αποδοχής των ποσοτήτων που αποτελούν αντικείμενο αιτήσεων πιστοποιητικών που υποβάλλονται μετά από μία ορισμένη ημερομηνία. Εάν το ποσοστό αυτό είναι μικρότερο από 50 % η Επιτροπή μπορεί να αποφασίσει να μην κατακυρώσει τις αιτούμενες ποσότητες και να αποδεσμεύσει τις εγγυήσεις.

Άρθρο 4

Στην περίπτωση που η Επιτροπή κάνει χρήση της δυνατότητας που προβλέπεται στο άρθρο 3 τρίτη περίπτωση πρώτη πρόταση, ο εξαγωγέας μπορεί να αποσύρει την αίτηση πιστοποιητικού του εντός δέκα εργάσιμων ημερών μετά τη δημοσίευση του ενιαίου ποσοστού αποδοχής στην Επίσημη Εφημερίδα των Ευρωπαϊκών Κοινοτήτων, εάν η εφαρμογή του ποσοστού αυτού έχει ως αποτέλεσμα τον καθορισμό ποσότητας κατώτερης από 20 τόνους. Η σχετική εγγύηση αποδεσμεύεται αμέσως.

Άρθρο 5

Ο παρών κανονισμός αρχίζει να ισχύει από την 1η Μαρτίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Φεβρουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 282 της 1. 11. 1975, σ. 77.

(2) ΕΕ αριθ. L 282 της 1. 11. 1975, σ. 90.

(3) ΕΕ αριθ. L 364 της 19. 12. 1981, σ. 19.

(4) ΕΕ αριθ. L 170 της 4. 7. 1994, σ. 12.

(5) ΕΕ αριθ. L 205 της 3. 8. 1985, σ. 5.